**RENDEZÉSI TERV MÓDOSÍTÁSÁVAL KAPCSOLATOS TUDNIVALÓK**

Ópályi Község Képviselő-testülete megtárgyalta és döntött a település érvényes településszerkezeti tervével és leírásával, valamint helyi építési szabályzatával és szabályozási tervével kapcsolatosan felmerülő módosítási igényekről, mely alapján a módosítással érintett területek az alábbiak: (a helyek a [www.opalyi.hu](http://www.opalyi.hu) honlapon a hírek menüpontnál elhelyezett tervdokumentáció alapján pontosan beazonosíthatóak)

- Mátészalkával határos külterületi részen lévő mezőgazdasági terület - melyet valóságosan zártkertként használnak- gazdasági ipari övezetté történő átminősítése. (a Lovas hegy műút melletti része)

- A település Mátészalka felőli belterületi részén, a 387- 373 hrsz.-ú ingatlanokig terjedően **gazdasági ipari övezet** **kialakítása** a jelenleg szabályozott falusias lakóterület (Lf 1/.2 jelű) helyett. (a Lovas hegy műút melletti része)

- Jelenlegi külterületi szabályozás szerinti különleges sport, rekreációs és szabadidő funkciójú terület-felhasználás **helyett** mezőgazdasági terület (Ma /1 jelű) kialakítása. (Vánczku Zoltán halastaván túli, jelenleg erdős terület)

- a külterületi szabályozási terven található korábbi szeméttelep helyén, mely rekreációs területként volt kijelölve, **gazdasági erdő kialakítása.** ( volt Cinkés hegyi szeméttelep)

A településrendezési eszközök módosításának nyilvánossága érdekében az Önkormányzat a 71/2013. (IX. 05.) számú határozatában szabályzatot alkotott a partnerségi egyeztetésről, mely szerint a módosítással érintett településrészeken tulajdonnal, lakó, vagy tartózkodási hellyel rendelkező természetes személyek vagy telephellyel rendelkező gazdálkodószervezetek a rendezési terv véleményezési eljárásában partnernek tekintendők, ha írásban jelzik részvételi szándékukat. A partnerségi szabályzat, valamint a most induló módosítás előzetes tájékoztatási dokumentációja, valamennyi szükséges tudnivaló megtalálható a község honlapján (www.opalyi.hu).